CHRONICLE OF DALE ABBEY. 5 
quidam pistor in derby in vico qui dicitur Sancte Marie habebat 
autem tunc temporis ecclesia beate marie de derby magnam 
parochiam et ecclesia de enere fuit ei subjecta et capella. Erat 
que dictus pistor altero quodammodo cornelius vir religiosus ac 
timens Deum Ita bonis operibus suis intentus ut quicquid 
preter suum suorumque victum et vestitum et domus necessaria 
per septimanam querere posset. Sabato ad ecclesiam beate marie 
deferret. et pauperibus pro amore dei et beate marie virginis 
erogaret. Cumque talibus piis exerciciis vitam duceret per 
plures annos essetque Deo carus et acceptus placuit Deo 
ipsum perfectius probare et probatum gloriosius coronare. 
Accidit quoque ut quadam die in autumpno cum meridiano 
sompno se dedisset : aparuit ei in sompnis beata virgo Maria 
dicens elimosine tue accepte sunt coram filio meo et me 
Set modo si vis perfectus esse: relinque omnia que habes 
et vade apud depdale et ibi servies filio meo et michi 
vita solitaria: et cum cursum tuum feliciter consummaveris. 
habebis regnum claritatis. jocunditatis et felicitatis eterne. 
quod preparavit deus diligentibus se. LEvigilans vir et divi- 
nam erga se factam senciens bonitatem. Deo et beate Vir- 
gini consolatrici sue gratias agens. nemini hominum quicquid 
locutus est. relictis omnibus que possidebat. recessit con- 
tinuo scienter nesciens ut legitur de beato Benedicto. scienter 
quia nomen loci didiscerat. nescius. quia ubi locus esset 
penitus ignorabat. Vertens igitur iter suum versus orientem 
cum transiret per mediam villam de stanley audivit mulierem 
puelle cuidam dicentem. Tolle tecum vitulos nostros et mina 
eos usque Depdale et festinanter revertere. Quo audito vir 
admirans gracie Dei et quasi propter se hanc vocem factam 
esse reputans. obstupuit. et accedens propius dixit Dic mihi 
bona mulier. ubi est depdale. Que respondit. vade cum 
puella et ipsa si vis ostendet tibi locum quo cum _perven- 
iss§t invenit locum palustrem valde terribilem longeque ab omni 
habitacione hominum separatum. divertensque se ad euroclustum* 
loci. sub montis latere excidit sibi in petra mansiunculam et 
* Sic, but query euroaustrum. 
